CELEX: 31982D0562
Language: el
Date: 1982-07-30 00:00:00
Title: 82/562/EOK: Απόφαση τής Επιτροπής τής 30ής Ιουλίου 1982 περί καθορισμού τής τιμής τής διεθνούς αγοράς γιά τά μπιζέλια, τά κουκιά καί τά φούλια πού χρησιμοποιούνται στήν ανθρώπινη διατροφή

Avis juridique important

|

31982D0562

82/562/EOK: Απόφαση τής Επιτροπής τής 30ής Ιουλίου 1982 περί καθορισμού τής τιμής τής διεθνούς αγοράς γιά τά μπιζέλια, τά κουκιά καί τά φούλια πού χρησιμοποιούνται στήν ανθρώπινη διατροφή  

Επίσημη Εφημερίδα αριθ. L 238 της 13/08/1982 σ. 0063 - 0063

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουλίου 1982  περί καθορισμού της τιμής της διεθνούς αγοράς για τα μπιζέλια, τα κουκιά και τα φούλια που χρησιμοποιούνται στην ανθρώπινη διατροφή  (82/562/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2036/82 του Συμβουλίου της 19ης Ιουλίου 1982 περί θεσπίσεως γενικών κανόνων περί των ειδικών μέτρων για τα μπιζέλια, τα κουκιά και τα φούλια (1), και ιδίως το άρθρο 2 παράγραφος 1,  Εκτιμώντας:  ότι, δυνάμει του κανονισμού (ΕΟΚ) αριθ. 2036/82 της 19ης Ιουλίου 1982, η τιμή της διεθνούς αγοράς των μπιζελιών, των κουκιών και των φουλιών που χρησιμοποιούνται στην ανθρώπινη διατροφή πρέπει να καθορισθεί βάσει των προσφορών που γίνονται στη διεθνή αγορά εξαιρέσει εκείνων που δεν είναι δυνατόν να θεωρηθούν ως αντιπροσωπευτικές της πραγματικής τάσεως της αγοράς · ότι, στην περίπτωση κατά την οποία καμιά προσφορά δεν είναι δυνατόν να ληφθεί υπόψη για τον καθορισμό της τιμής της διεθνούς αγοράς, η τιμή αυτή καθορίζεται βάσει των τιμών που διαπιστώνονται στις αγορές των κυριότερων εξαγωγικών χωρών· ότι, στην περίπτωση κατά την οποία καμιά προσφορά δεν είναι δυνατόν να ληφθεί υπόψη για τον καθορισμό της τιμής της διεθνούς αγοράς, η τιμή αυτή καθορίζεται σε επίπεδο ίσο προς την τιμή στόχου για τα εν λόγω προϊόντα·  ότι, σύμφωνα με το άρθρο 4 παράγραφος 1 του κανονισμού (ΕΟΚ) αριθ. 2049/82 της Επιτροπής της 20ής Ιουλίου 1982 περί των λεπτομερειών καθορισμού των τιμών της διεθνούς αγοράς στον τομέα των μπιζελιών, των κουκιών και των φουλιών (2), η μέση τιμή της διεθνούς αγοράς πρέπει να καθορίζεται ανά 100 χιλιόγραμμα των προϊόντων χύμα που έχουν παραδοθεί στο Ρότερνταμ, υγιούς ποιότητος, η οποία καθορίζεται στο άρθρο 2 παράγραφος 2 του κανονισμού (ΕΟΚ) αριθ. 1432/82 του Συμβουλίου (3)· ότι για τον καθορισμό της τιμής αυτής, λαμβάνονται υπόψη μόνο οι ευνοϊκότερες προσφορές οι οποίες αφορούν τις πλησιέστερες παραδόσεις εκείνων που αφορούν προϊόντα εν πλώ·  ότι, για τις προσφορές και τιμές που δεν πληρούν τους όρους που αναφέρονται ανωτέρω, πρέπει να γίνουν οι αναγκαίες προσαρμογές, και ιδίως σε αυτές που αναφέρονται στο άρθρο 5 του κανονισμού (ΕΟΚ) αριθ. 2036/82·  ότι η τιμή της διεθνούς αγοράς είναι δυνατόν να διαφοροποιείται ανάλογα με το αν πρόκειται για μπιζέλια ή για κουκιά και φούλια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η τιμή της διεθνούς αγοράς που αναφέρεται στο άρθρο 2 του κανονισμού (ΕΟΚ) αριθ. 2036/82 καθορίζεται σε 25,40 ECU ανά 100 χιλιόγραμμα.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 30 Ιουλίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 219 της 28. 7. 1981, σ. 1.  (2) ΕΕ αριθ. L 219 της 28. 7. 1981, σ. 36.  (3) ΕΕ αριθ. L 162 της 12. 6. 1982, σ. 1.